Työpajan fasilitointi

Äänitteen kesto: 37 min

**Litterointimerkinnät**

|  |  |
| --- | --- |
|  |  |
|  |  |
|  |  |
|  |  |
|  |  |
| sa- | sana jää kesken |
| (sana) | epävarmasti kuultu jakso puheessa tai epävarmasti tunnistettu puhuja |
| (-) | sana, josta ei ole saatu selvää |
| (--) | useampia sanoja, joista ei ole saatu selvää |
|  |  |
| , . ? : | kieliopin mukainen välimerkki tai alle 10 sekunnin tauko puheessa |

KRISTA: Hei, mä olen Krista Keränen ja yhteiskehittämisen ja palvelumuotoilun asiantuntija ja toimin tässä podcastissa keskustelun moderaattorina. Tässä podcastissa puhumme fasilitoinnista ja tästä aiheesta mun kanssa on puhumassa fasilitoinnin superammattilainen Outi Kinnunen. [hymähtelyä]

OUTI: Moikka vaan kaikille eli tässä se superammattilainen puhuu ja [yskäisy] ehkä siihen viitaten, niin olen siis kouluttanut fasilitointia ja nimenomaan työpajojen suunnittelua jo monta vuotta ja vetänyt satoja, satoja työpajoja ja erilaisia Häkätoneja, kuten myös tämä moderaattorina toiminut Krista, toimiva Krista.

KRISTA: Eli niin kuin mehän yhdistetään tässä juurikin tätä fasilitoinnin tommosta teoriaa ja käytännön kokemusta. Ja nyt sitten tietenkin vielä kirkastuksena, eli siis aiheena tässä podcastissa on työpajan fasilitointi kautta mistä muodostuu hyvä työpaja ja miten se suunnitellaan. Ja kuulijoille tiedoksi tämän podcastin on tilannut Laurea-ammattikorkeakoulu. Käydäänpä ensin kiinni näihin käsitteisiin, eli käsitellään käsitteet fasilitointi ja työpaja. Ja näin tiedetään sitten tietenkin, mistä puhutaan, että et ollaan kaikki samalla viivalla. Eli ensiks toi työpaja. Miten sä määrittelisit Outi tän työpajan sanana? Niin se vilahtelee tosi paljon ihmisten puheissa ja välillä tuntuu, että ne käyttää kaiken näköisestä asiasta työpaja-sanaa, mut mitä sä sanoisit, mikä on työpaja?

OUTI: Joo öö ehkä ensimmäisenä, se on helposti varmaan niille, joille termi ei ole niin tuttu, niin se tulee siitä, et voi verrata vaikka kokoukseen. Kokous on varmaan aika semmoinen niin kuin lähellä, eli toiset ihmiset tapaavat yhdessä, tekevät jotain. Mut kokous on siinä mielessä erilainen, eli sä voit mennä kokoukseen passiivisena osallistujana esimerkiks vaik vaan kuuntelemaan ja joku muu vetää kokousta. Mut työpaja on itse asiassa aika niin kuin [yskäisee] sanojensa mukainen. Siellä tehdään töitä, ja vois, et se paja sana tulee varmasti siitä, että on jonkinlainen ryhmä ihmisiä tekemässä kohti jotain samaa tavoitetta. Ja alleviivaisin siinä sitä sanaa työ, että työpajaan harvemmin mennään oleskelemaan tai kuuntelemaan pelkästään. Et silloin siinä on semmosta niinku kokouksellista elementtiä, vaan nimenomaan tehdään yhdessä jotain tavoitetta kohti. Näin.

Krista: Tosi hyvin just näin. Tota miks työpajoja vedetään? Miks ne on tärkeitä?

OUTI: Joo, hyvä kysymys. Hmm se on oikeestaan vastakohtana silleen, et jos me tehtäis yksin jossain töitä tai että siin ois selkeästi joku struktuuri, joku vetää ja meillä on niinku selkeä tavoite, mitä me tehdään ja joku henkilö tulee ja vetää sitä työpajaa. Eli periaattees vastakohtana taas vois olla se, että sä oot yksin tietokoneella tai piirtämässä tai miten nyt ootkaan tekemästä töitä, niin sä teet yksin töitä ja sit se ei, se niin kuin… siitä puuttuu se yhdessä tekeminen, pallottelu toisten kans, keskustelu toisten kanssa ja sen takia me tarvitaan usein siihen nimenomaan vetäjää eli sitä fasilitaattoria, että se menisi niin kuin struktuurin, aikataulun ja tavoitteen mukaisesti eteenpäin.

KRISTA: Eli vähän niinku sanotaan, et yhteiskehittääkkään oikein ei voi ilman työpajaa tai?

OUTI: Ei, joo siis itse asiassa sä oot mun mielestä oikeessa. Itse asiassa monissa niinku kirjallisuudessa ja lähteissä, ni työpajastahan puhutaan niinku yhtenä menetelmänä. Et se on yksi menetelmä. Että sul on workshop -työpaja. Ja se on menetelmä, joka tietyllä tavalla on varmasti ihan oikein, mut jotenki siitä on tullut jo semmoinen niin kuin ehkä enemmänkin [yskäisee] aktiivinen osa sitä toimintamallia, et sitä ei osaa ajatella niin kuin menetelmänä, mut onhan se. Sehän on yksi niin kuin työkalu tai tapa kerätä tietoa, ymmärtää, keskustella, ideoida mitä vaan, niin periaatteessa on yksi menetelmä tai työkalu.

KRISTA: No missä kaikkialla sun mielestä voi järjestää työpajoja paikkana?

OUTI: Joo toikin on hyvä kysymys. Ehkä tuota öö periaattees kai niin kuin missä vaan niitä voi järjestää. Eli sanotaan nyt näin, että siis ulkona tai kahviloissa, julkisissa tiloissa, virtuaalisesti linjoilla ihmiset tapaa eli siinä mielessä, koska just käytiin äskeisen työpajan niin kuin määrin määritelmä läpi, ja jos sulla on se ryhmä ihmisiä, jos noin ympäri maailmaa niin totta kai se on linjoilla, jos ne on vaikka senioreita, ni ehkä niille voi ollakin hyvä, että ne käy vaikka jossain luonnossa tapaamassa. Eli se on vähän, mikä on sen työpäivän aihe, ketkä ne on ne osallistujat, se paikka voi periaatteessa olla ihan mikä vaan.

KRISTA: Okei. Mä pikkusen haastan sua, koska mul oli kerran tämmönen tilanne, et mitä sä olisit tehnyt? Viiskyt ihmistä tulossa työpajaan ja mä astun ovesta sisään, joka on varattu mulle ja mun edessä on auditorio, joka nousee ja ne penkit on ruuvattu kiinni siihen lattiaa ja sit semmoset pienet minipöydät siinä tuolien edessä. Niin miten sä olisit reagoinut tähän tilanteeseen? Se oli minulle hetken semmonen kylmä hikitilanne.

OUTI: Joo voi, voi, voi… Joo siis mekin ollaan joskus järjestetty esimerkiksi leffateatterissa työpaja ja se oli kyllä… Joutu miettimään, koska tos itse asiassa mun mielestä hyvin tulee se… tässä sun niin kuin esimerkissä se, että usein siihen työhön tai työpajassa tekemiseen liittyy liikkuminen, että se ei oo semmosta niinku varsinkin jos juuri ollaan niinku läsnä. Että totta kai virtuaalisesti se on ehkä toisenlaista se liikkuminen, mutta tota joka ton tyyppises auditorio- tai leffateatteriasetelmassa on tosi haastavaa. Ja sanoisin, että joskus on kädet sidottu just niin kuin näin tässäkin tapauksessa, et sun on vaan pakko sopeutua siihen tilaan ja silloin sun pitää lähteä hakemaan, että jos siellä pitää tehdä vaikka isoi ryhmäideointeja, niin miten sä liikutat sitä mieltä tai ihmisiä tai tekemistä ilman tommoses, jos ei pystykkään liikkumaan? Esimerkkinämme vaikka siellä leffateatterissa tehtiin niin, että meillä on laitettu eri riveille eri teemoja ja sitten ne kiers ryhmissä niinku käveli niin kuin me oltiin tehty tavalla kulkusuunnat, että oikealta puolelta ylös, käyt rivejä läpi, vasemmalta alas ja sitten edessä oli tavallaan niinku päätepysäkki. Eli sä pystyit liikkumaan siellä. Ja sit joskus ei vaan pysty liikkuu ja silloin esimerkiks ollaan myös jossain auditoriossa, niin vaik liikuteltu tämän tyyppisiä jotain koppia, missä on niinku koreja, missä on kaikkia kyniä ja tarvikkeita ja tehtäviä, mitä pystyy tekee esimerkiks siinä. Eli tilalla on itse asiassa iso merkitys kyllä. On se sitten missä tahansa. Ja joskus joutuu sopeutuu.

KRISTA: Okei. Nyt minun mielestä aika hienosti on saatu niinku kirkastettuu se, että mitä tämä työpaja käsitteenä tarkoittaa, mutta jos me liikutaan sitten tuohon fasilitointiin. Siinä on kysymys tämmösestä ohjaamisesta, toisten ihmisten auttamisesta pääsemään johonkin tavoitteeseen ja siis vaikka ideoimaan, keskustelee jotakin tavoitetta kohden. Mä oon joskus sanonut, että se on vähän niinku kätilönä toimiminen. [Outi nauraa] Sä ikään kuin autat jotakin asiaa synnyttämään, sä ohjaat sen tilanteen niin, että se asia mennään turvallisesti läpi ja se onnistuu. Niin kerroppa niinku miten tota sä määrittelisit tän fasilitoinnin?

OUTI: No joo, ihan siis itse asiassas noi. Fasilitoinnilla on itse asiassa tosi vaikea niin kuin [yskäisee] jotenki just sitä termiä, kun ajatellaan, niin sitähän ei puhtaasti pysty kääntämään. Monihan on yrittänytkin sitä, et sehän on sitä toisten auttamista eteenpäin ja toisten helpottamista, se on tavallaan fasilitaattorina sä kannat vastuun. Eli sehän on just tämmöstä ohjaamista niin kuin ja toisten ihmisten tukemista, mutta jotenkin mikään semmoinen niin kuin suomalaisperäinen sana ei ole yhtä hyvä mun mielestä. Joskus me puhuttiin vaikka peluuttajastakin, mikä oli sitten taas jo itsessään tosi vaikea. Mut et huomaa, et niillle, jotka eivät muotoilupuolella niin aktiivisesti töissä, niin vaikka just se työpaja ja fasilitointi termeinä on tuntemattomia. Eli siinä mieles ei kannata koskaan olettaa, että et sä fasilitointi sana on terminä tuttu.

KRISTA: Aivan, joo. Mun mielestä todella hyvin avattu ja nyt mun mielestä hienosti päästään niin kuin eteenpäin meidän podcastissa [Outi nauraa] ja sinne fasilitoinnin seuraaville tasoille. Ja miten sä Outi sanoisit, mitä asioita pitäisi ottaa huomioon, et saadaan rakennettua hyvä työpaja?

OUTI: Nii [nauraa]. Se on… Siin on monta asiaa ja tota niinku mä sanoin, niin mä oon kans kouluttanu ja käynyt tätä asiaa läpi jo monta vuotta ja mä huomaan, et joka kerta, kun tulee uusi ryhmä oppimaan lisää fasilitointii, siel useimmilla on jo jonkinlaista kokemusta, koska ne on työelämässä olevia henkilöitä. Ja tuota… niin kuin monella on semmonen niinku ehkä voisiko sanoo intuitiivinen tapa toimii, et sä tiedät, että työpaja on edessä ja jotain siin pitäis saada aikaseks, niin jotainhan se keksit sinne. Kyllä se mennään läpi ja jotain siitä syntyy.Ja se tavallaan niin kuin voi mones tapauksessa olla ihan riittäväkin. Mut sit ehkä enemmänkin, jos sä haluat sun työpajatoiminnalle tuloksellisuutta niin kuin takuuvarmasti johonkin tavoitteeseen pääsyä, sä keräät dataa, sul on esimerkiks opinnäytetyö tai joku tutkimus tai mikä nyt onkaan, niin siinähän on pakko olla paljon enemmän struktuuria siinä. Sun on pakko niinku määritellä sitä ja silloin sun pitää ruveta kiinnittää huomiota paljon paljon enemmän siihen, että miten sä sen teet sen varsinaisen suunnittelutyön. Ja ehkä siinä on semmosii monia asioita, mihin kiinnittää huomiota ja ehkä ensimmäisen, minkä mä oletan, et sullakin on, jos ajatellaan eikö, et mikä on sen työpajan tavoite.

KRISTA: No ihan varma. Siitä lähdetään aina.

OUTI: Nii eli se on ehkä ihan eka ja tämä on jollain tavalla vähän hämmentävääkin, että usein kuin vaikka tilataan, asiakas tilaa työpajan, niin se työpajan tavoite voi olla epäselvä. Tai sanotaan, et se ei oo kirkas, me ei oikeasti tiedetä, että mitä me tilaajana halutaan vaan me ajatellaan työpajaa työpajana. Me halutaan, koska me nyt ollaan aina nähty vaikka tai me aina pidetään tämmöstä yhteiskehittämistä tai kehittämistilaisuuksia tai olkoon se tilaisuuden aihe mikä tahansa, mut se varsinainen tavoite, miksi se työpaja järjestetään ja heti perään, mitä siit työpajasta pitää syntyy.

KRISTA: Just näin.

OUTI: Eli konkreettisesti se, et mitä sulle jää käteen. Eli usein aina mä pyydän niinku sanomaan, et sano mitä sulla on kädessä, mitä sul jää käteen, ku työpaja on ohi.Niin kyllä se pitää olla nimetty, että onko sulla kolme ideaa, onko sul ymmärrys kaikilla osallistujilla, että mikä on meidän strategia. Onko tota syntynyt jonkinlainen uudenlainen frameworkki, että mitä lähdetään… joku toimintamalli, joku siis konkreettinen mitä on. Ja sehän voi silti se konkreettinen asiakin olla abstrakti, vaikka juuri tämä, että ihmiset ovat keskustelleet keskenään. Eli se voi silti olla se lopputulos.

KRISTA: Joo. No tota, mun on pakko oikeestaan taas haastaa ennen kuin mä haluan kysyä sit, mitkä ne muut asiat on sen tavoitteen jälkeen. Mut mun tuli äsken tuossa mieleen, kun puhuttiin tuosta fasilitoinnista vielä pikkuisen, niin mitäs sit ku siel tieks työpajassa on niitä vaikka vähän ekstroverttejä, ketkä haluu puhuu paljon ja haluaa tuoda niin kuin kaikki ikään kuin hyvin nopeasti ja heti esille. Sit meil on introvertteja niin kuin ehkä vähän niinku toinen ääripää siel. Haluaa hiljaa miettiä, haluaa aikaa ja tota haluu ehkä kirjottaa asioita. Niin miten sä fasilitaattorin näkökulmasta toisit näitä esille ennen kuin lähdetään kattoo ihan työpajan rakennetta? Ku lähetään suunnittelee, koska näit ihmisiä siellä on.

OUTI: Joo siis tuota loistava kysymys. Ehkä ytimessä on se, että kun ajattelee fasilitaattoria, sun pitää ajatella, et sähän ohjaat ihmisiä ja sä pystyt hyvin käymään jo sitä läpi, jos sä pohdit omaa itseäsi, miten sä tykkäät tehdä töitä ja asioita, käsitellä asioita, miten sun kollega tai ystävät tai perhe… Se auttaa sua havainnoimaan, että et jos meidän pitää ideoida tänään kahden tunnin aikana ideoita ja meillä on siellä niin kuin erilaisia ihmisiä ja juuri sä voit käyttää näitä määritteitä vaiks introvertti ja ekstrovertti ja erilaisilla tavoilla, niin sun pitäis periaattees pystyy suunnittelemaan työpaja sen mukaisesti, että sä mahdollistat kaikki erilaiset tavat. Joka jo itsessään haastaa paljon, mut loppujen lopuksi se ei ole niin mahdotonta, kun sä jaksotat, että sen työpajan aikana tehdään yksilötyötä, sen työpajan aikana tehdään ryhmätyötä, siellä tehdään koko porukassa, siellä keskustellaan, siellä kirjoitetaan, siellä tehdään hiljasta työtä ja juuri tämä, et siel voi olla niit piirtämistä tai kuvia. Ja tavallaan hyväksyy sen, että koska me ollaan erilaisii ihmisii, niin mieluummin sä otat silleen, että saat jokaiselta johonkin kulmaan jotain, kun sä et sä saisit sata prosenttisesti kaikkiin vaiheisiin kaikilta jotain. Ja just tää on hyvä aina tarkastella esimerkiksi omaa itteeni, vaikka mäkin olen kova puhumaan ja muuta, niin mulla on tietyt esimerkiks ryhmässä, niin mä usein peräännyn ja oon ujo. Ja minun on vaikea osallistuu. Niin tavallaan, jotta mua auttaisi siin tilantees osallistumaan, niin tavallaan mun pitää saada olla se ujo ja sille ujolle pitää antaa mahdollisuus osallistua ujona. Ja tämä haastaa siinä niin kuin hyvän työpajan, että sä pyrit mahdollistamaan kaikki erilaisten ihmisten niin kuin toiminnan. Ja toinen on sit myös se, mikä tekee totta kai vaikuttaa taustalla on se, että onko ne työpajassa osallistuvat henkilöt siellä niinku tarkoitus olla siellä usein yrityksissä ja organisaatioissa ajatellaan, että jos me ollaan kehittämässä jotain tuotetta tai palvelui, niin meiän on pakko kutsua kaikki. Tai sit vaihtoehtoisesti erittäin suljetusti eikä kutsutakaan, kun vaan niin kuin ihan se oma tiimi, mut se, että jos ei sulla ole annettavaa siihen aiheeseen, se tavallaan tulee just tämmösiä, et mä en jaksa mennä taas niihin työpajoihin heiluttelee niit postit lappuja, niin pitää olla myös selkeänä, et miksi minä henkilönä olen, mikä on mun rooli, mitä mä annan kohti sitä tavoitetta. Ja se roolihan voi olla niinku et sä oot siellä vähän niin kuin extrana antamassa jotain lisää ja se ei välttämättä oo se niin kuin se varsinainen, vaan sä oot vaikka haastajana esimerkiksi, niin se voi olla se rooli voi olla myös niin kuin se.

KRISTA: Eli ennen kuin mennään vielä katsomaan niit työpajan, hyvän työpajan muita niinkun ulottuvuuksia, niin tässä on se, että kun kutsutaan ihmisiä työpajaan, niin pitää niinku tiukasti pohtia, että miksi ketä kutsutaan ja ikään kuin mikä niiden rooli tai niitten arvo sille työpajalle tai sille kehitettävälle asialle on. Ja sit se toinen, minkä sä toit tosi ihanasti esiin on se, että mä oon huomannut, että usein monilla asiantuntijoilla varsinkin, niin ne kokee, et niil pitää olla tietoa kaikkiin asioihin, niin nyt ku sä oot työpajassa ja niin kuin me ollaan niinku periaatteessa tollasella yhteiskehittämisen mind setillä, niin riittääkö, että mä annan jonkun osan ja se toinen antaa toisen osan ja yhteiskehittäen siinä työpajassa syntyy parempi niinkun, ni tää on must tuntuu, et on monilla aina välillä vähän niinku kirkastamatta, et nousee heti ahdistus, et ei mul tähän oo mitään antaa. No ei se haittaa, koska sil toisel on, ja sit sä voit rakentaa taas siihen päälle. Mut sit mä tiedän, että sul on niinku tosi hyvä ajatus ja kirkas siitä, että mitkä on niin ikään kuin ne muut hyvän työpajan osa-alueet, et jos me nyt lähetään, et meillä on se tavoite ja sit meidän pitää pohtia, mitä me saadaan tuloksena, niin mitäs me sit lähetään niinku suunnittelee, mitkä ne on ne osa-alueet sit sen jälkeen.

OUTI: Joo, siinä on ehkä varsinaisessa niinku työpajan niin kuin siellä on ne tietyt tämmöset niinku, mikä auttaa sua suunnittelee, niin siel on ne vaiheet, mut en ehkä vielä niihin vaiheisiin, niin mä jotenkin niin kuin tos, ku sä nostit just noi tavallaan noi osallistujat ja ne tavoitteet, niin mä ajattelen, et siin vois pienenä semmosena niinku jos ajatellaan työpajan pituuteen ja tämän tyyppiseen, koska nää on usein semmosii, mitkä niinku tota kiinnostaa tai niinku pohdituttaa. Mäpä heitän, jos sun pitäis sanoo optimaalinen työpajan kesto, mikä se ois?

KRISTA: Hmm. Tota se riippuu vähän aihealueesta, mut kyl mä huomaan, että tämmöiset napakat kahden ja kahden puolen tunninki työpajat on aika hyviä. Ja kontra sitten, et on tilanteita, missä halutaan, että on vaikka kuuden seitsemän tunnin työpajaa, niin mä sanon, että ihmiset uuvahtaa vähintään viimeistään kello 14.

OUTI: Nii mut tässäkin vastaat jo heti takaisin, et se on se ihminen. Eli sä voit ajatella ite, et miten sä jaksat. Kukaan ei jaksa niin kuin jos me puhutaan työpajasta eli taas nyt alleviivattuna sana työ. Sä teet töitä, niin kuin pitkään sä jaksat ja ajattelutyö vaatii ja varsinkin, jos on iso ryhmä ja siellä haetaan keskusteluu, niin se vaatii hirveesti energiaa. Niin vois sanoa, et semmonen niin kuin optimaalinen on useimmiten just siinä niin kuin kolmen tunnin kohdalla. Miksi se on optimaalinen on se, että kolmen tunnin aikana itseasias pystytään synnyttää ihan massiivinen määrä tietoa ja ymmärrystä, sä pystyt ottaa sinne erilaisia vaiheita, huomioimaan kaikki erilaiset roolit, sä pystyt oikeasti niinku tekee todella tuottoisan työpajan kolmel tunnilla. Ja sit se ite ylimenevät, niin on just näin, et jos sun pitää miettiä, et sit kuten sä viittasit tavoitteeseen, jos siellä on tavoite tehdä vaikka strategiapohja, niin totta kai silloin pitääkin mun mielestä joskus olla isolla porukalla vaik koko päivä, mut sun pitää jaksottaa se päivä niin, että siellä on vaikka kolme tuntii jotain, sitten on taukoa ja on vaikka aikaa meileihin puol tuntia ja sit jatketaan tavallaan toinen osio, et sä et voi vetää putkeen. Jos me mietitään esimerkiksi häkätonit ja service jamit ja tämän tyyppiset niin kuin sprinttityyppiset työskentelyt, niin nehän pohjautuu koko päivän tai pidemmän tai koko vuorokaudenkin tai viikonlopun pituiseen, niin nehän on yhtä työpajaa, mut sun pitää suunnitella sen ihmisen tarpeiden mukaan eri vaiheet sinne. Eli ihan siis puhutaan jo siitä, että sä tarviit tavallaan aivoille ruokaa, mis kohtaa sul tavallaan droppaa, et jos jokainen tietää, että iltapäivällä tulee se, niin mitä sirkushuveja tai jätskikoneita me keksitään sinne, jotta sä jaksat siitä eteenpäin. Ja tavallaan mikä nostattaa energiaa missäkin vaiheessa ja pidetään huolta, että se ei ois välttämättä, että karkkipussi pöydällä voi joskus tehdä niin ihmeitä tai pähkinät tai hedelmät, että sä oikeasti huolehdit siitä energiasta. Niin siinä mielessä niinku se ajan pohtiminen taas suhteessa siihen tavoitteeseen on mun mielestä tosi tärkeetä, ja niihin osallistujiin. Minimissään mä pidän työpajan on tunti. Sä et voi asettaa liian isoja tavoitteita, mut tunniski saa tosi paljon. Ja miten sä saat, niin menee just siihen, mikä tavallaan tos kysyitkin, niin tavallaan se varsinaisen konkreettisen työpajan suunnittelu, että sä oikeasti tiedostat, mitä sen tunnin aikana tehdään, niin silloin sä pystyt pääsemään sinne niin kuin varsinaisen työpajan tota niin kuin et sä voit varmistaa, että tässä tunnissa syntyy tätä. Ja työpajan niin kuin ne päävaiheet on usein sieltä, että niin kuin puhuttiin tavoitteesta. Jos minä lähden vaikka suunnittelemaan työpajan, mä laitan ensimmäisenä oikealle paperiin, jos mä käyttäisin paperia suunnittelutyökaluna, niin mä laittaisin oikealle paperinkulmaan mun tavallaan konkreettisen lopputuloksen. Mulla on kolme ideaa tän työpajan jälkeen. Ylhäälle mä laittaisin jollain tavalla, et tää on mun tavoite. Ketkä siellä on osallistujia, mä käyn ne läpi, ni mitkä siel on ne osallistujat. Sitten sitä ennen niin kuin sitä lopetusta tai kun siellä ollaan jo tavoitteessa, niin siel on jonkinlainen kiteytys. Eli ne vaiheet itse asiassa lähtee siitä, et on ennakkotehtävä, joka on ennen työpajaa. Ja ennakkotehtävä on nostettu tähän ajatukseen siitä syystä, että usein yrityksissä aina ajatellaan, et luepa tää ennen kuin tuut tämä 50 sivuinen raportti. [Krista nauraa] Niin mikä on sun ajatus heti ensimmäisenä, jos toi sun hmhmm kertoo sen, että sul tulee jo voipunut olo valmiiksi. Ja oot sä sitten toimitusjohtaja tai kuka tahansa, niin kiire on. Niin se et sun pitäis lukee se, niin mitä jos sä pohdit sen ennakkotehtävän merkityksellisyyttä ja myös minkä tuntee sä aiheutat, mitä jos sä lähetätkin jokaiselle vaikka että hei, et mä oon tämän meidän viidenkymmenen sivun raportin jakanut niin, että jokainen lukea kaksi sivua ja tuo siit pääpointit. Lue ne vaikka just ennen, että viisi minuuttia ennen ja sun pääajatukset. Eli sillä tavallaan niin kuin jo aktivoit, mutta teet sen niin, että ei tuu painetta osallistuu, koska ihmisillä on niin kiire, niin tavallaan se kunnioitat niitä osallistujii. Niin se ennakkotehtävä on itessään merkittävä. Ja ennakkotehtävä voi olla täysin lämmityksellinen. Senhän ei tarvi olla niin kuin loppujen lopuks tietoa, et lähinnä haastan suunnittelemaan sitä ennen työpajaa olevaa ennakkotehtävää niin, että mikä on sen merkitys, minkälaisen tunnelman sä haluut sille tekijällä niin kuin saada aikaseks. Sitten ku ollaan varsinaisessa työpajassa, niin mikä sun mielestä on paras aloitus mitä tapahtuu?

KRISTA: No jonkinnäköinen lämmittely mun mielestä. Tommonen intro, miks me ollaan täällä, me kerrotaan (-) kaikilta, et miks ihmees me ollaan täällä viettämässä yhteistä aikaa. Tavallaan lämmitellään nää ihmiset sillai, et mä haluan olla tääl työskentelmäs.

OUTI: Aivan. Eli tavallaan sen voi ajatella vaikka näin, et siel on intro on heti ekana. Just toi, että mistä on kysymys, mikä tavoite, mitkä on säännöt, just nää basic pitäkää kännykät loitolla ja meilit hiljaisena ja nyt keskitytään. Ja niis ensi sanoissa ja joo siin ennakkotehtävänsä sä luot jo aika hyvin sen, että mikä fiilis täs meiän työpajas tulee olee. Jos sä oot lähettänyt sen viiskytsivun raportin, ni sieltä tulee se ”ööh”. Mut mitä jos sä ootkin lähettäny vaikka pussukan, jos ollaan etänä, niin kaikille jossa on vaikka vesipulloja, muistiinpanovälineet ja vaikka energiapatukka tai jotain muuta, niin se jonka sä voit avata vaikka just ku te aloitatte, niin asettaa ihan erilaisen lähtökohdan sille työpajan suunnitellulle.

KRISTA: Toi on ihan totta.

OUTI: Ihan heti tulee semmonen, et jes mua arvostetaan, mut on haluttu tänne. No niin, mut sit se intro eli se on selkeä tavallaan säännöt, voi ajatella sen sääntöinä. Miksi me ollaan täällä, kuka on täällä, mitä me ollaan tekemässä, mikä tavoite, mikä on aikataulu, onko taukoja, tämmöset perusfaktat. Se luo turvallisuutta heti, mut sit se lämmittely. Ja tämä on usein semmoinen, kun tehdään asiakkaille, niin ajatellaan että ei mitään lämmittelyy tarvi, että me tunnetaan jo toisemme. Mutta ajattele sun omia aivoja, jos sä tuut maanantaina kello 12, sä oot tehny jo pitkän päivän siin aamulla, et ihan väsyny. Sä varmasti kannat kaiken sieltä aamulta mukanasi siihen tilanteeseen. Sen lämmittelyn tehtävä on tuoda sen niitten osallistujien aivot tavallaan läsnäolo, sun mieli ja kroppa siihen tilanteeseen ja sen takia se on tosi tärkeää, sitä ei kannata skipata. Se voi olla pikkujuttu ja silloin totta kai, jos ihmiset ei tunne toisiaan, niin esittäytyminenhän on hyvä tehdä lämmitin keinoin. Mut jos tuntee, niin se voi olla muuta ajankohtaista, jotain rentoa, hauskaa ja totta kai voi haastaa niin kuin vetkuttaa lanteita niin sanotusti, [Krista nauraa] kun aina puhutaan tämmösestä niin kuin, et pitäis aktivoida, mutta sen ei välttämättä tarvi olla niinkään raju.

KRISTA: Toi ehkä vähän jakaa aina ihmisiä, mutta ehkä semmonen joku asiakantakin monelle innottaa niitä, mut siis todellakin joku lämmittely, mikä ei vielä vaadi niin paljon, mut pääsee siihen työn pariin pikkuhiljaa siirtyy just sen työpajan työn.

OUTI: Lämmittelystä siit tavallaan usein siinki ajatellaan, et heti saman tien niinku että sukelletaan aiheeseen. Ja se tavallaan… tämä vähän jakaa koulukuntaa. Kannattaa itse pohtia, mitä suunnittelee, mut yleisesti ihmisten aivot toimii niin, että ensimmäisen tuottaa tavallaan semmoset samat ajatukset. Eli jos meiltä kahdelta kysyy jotain tai miltä tahansa ryhmältä, niin me vastataan samat asiat. Niin tavallaan saattais se niinku aivojen päältä sakka tavallaan pois, niin sen takia sulla olis joku semmoinen niin sanotusti kevyempi tehtävä. Semmoinen vähän vielä sitä lämmittelyä aiheeseen tai niin kuin ne ekat ajatukset, et siin ois joku pieni täski, joka voi olla ihan silleen, että perustuu vaiks siihen ennakkotehtävään, et okei meillä oli nää ja meidän tän raportista nousi tämän tyyppistä asiat, ajatukset tästä näin niinku ihan miniminä ja et tavallaan, et se on eka intro, ja sit hypätään vasta siihen pihviin. Eli se, että mitä ollaan työstämässä. In se sitten, et me ideoidaan ja käydään asioita läpi ja ideoinnin tukena pitää olla tietynlaiset materiaalit ja näin edelleen. Sit kun se varsinainen pihvi ja työstäminen, tämä vie eniten aikaa, sit tulee kiteytys ja kiteytysvaiheessa, jos sun työpajan tavoitteena on saada kolme ideaa. Tässä on se, mistä syntyy ne kolme ideaa eli se on sen niin kuin niin sanotun viimeisen kymmenen minuutin aikana, vartin aikana näin niin kuin kapeasti ajateltuna. [yskäisee] Ja miksi näin, niin on just sitä, että tavallaan se möyhääminen siinä ennen, yhdessä työstäminen, keskustelu rakentaa, että se ideat ovat syntyneet varmasti oikein ja perustuu oikeisiin asioihin, me ollaan yhdessä pohdittua ja palloteltu niitä ja sit ne syntyy ne oikeat. Kun jos me oltais kysytty heti alkuu, niin niillä on tavallaan niitten pohja on paljon niin kuin ontuvampi voisko sanoo. Ne ei ole niin vahvoja ja sieltä vois tulla just ne kaikki samat niin kuin vikakuvaukset, mitkä on aina ollut kaikilla. Niin sit sieltä tuleekin ihan erilaista, jos siin ideoinnin pohjana on ollut vaikka trendejä, megatrendejä esimerkiksi tai jotain muita työkaluja. Eli periaattees näin, että ennakkotehtävä, sitten on se niin kuin se intro siin varsinaisessa työpajassa, sit lämmittely, sitten joku tämmönen niinku ensimmäiset ajatukset -tehtävä, sit se pihvi ja tää niinku ajallisesti, niin eniten aikaa vie täältä niin kuin tämä varsinaisen tämä syvällinen tiedon tuottaminen ja sitten se lämmittely. Ja mä sanoisin nää on niinku ne aikaa vievimmät vaiheet. Ja sit on kiteytys ja sit vaan ihan loppuun, niin sit selkeästi, että mitä tapahtuu tämän jälkeen eli pitää olla myös jatkumo. Työpajahan järjestettiin sen takia, et jotain synnytetään, niin jotain tulee tapahtuu sen jälkeen, mitä? Se pitää olla selkeänä myös osallistujille.

KRISTA: Mä haastan sua pikkuisen sillä lailla, jos ajatellaan, että meillä olisi vaikka nyt tämmöinen kolmen tunnin työpaja. Sä sanoit, et optimaaliaika ois kolme tuntia. Niin jos meil on kolmen tunnin työpaja, otetaan vaikka palvelun suunnittelusta, uuden palvelun suunnittelussa, niin kuinkas paljon sun mielestä se vie aikaa sen työpajan suunnittelu ja sit sen työpajan tulosten analysoiminen, kirjaaminen ja eteenpäinvieminen? Oletetaan, että kolme tuntii uuden palvelun ideointia ja siel on 20 henkeä

OUTI: Jes. Ihan super hyvä esimerkki. Ihan karkeasti, jos mun pitäis sanoo, niin mä sanon, et semmoinen niin kuin pajapäivä menis valmisteluun niin kuin reilu puol päivää, sit puol päivää niin kuin toteuttamiseen ja aineiston käsittelyyn minimissään se kanssa se puoli päivää. Miksi näin, niin ennakkoduuni pitää tehdä tos kohtaa hyvin eli periaatteessa sun pitäs tietää, miks kaikki nämä 20 osallistujaa, minkälaiset ajatukset niillä on. Mä saisin varmasti ennakkotehtävän kysyisin tuosta, että niin kuin ihan ekat ajatukset, että okei että mitä sä ajattelet tästä palvelujutusta, laita vaiks sähköpostilla tai jos mahollista mä soittaisin kaikki läpi. Ihan semmoinen niin kuin viiden minuutin, et moi mä oon Outi, mä tuun toimii teiän fasilitaattorina, millä fiiliksillä oot tulossa, onko sulla ajatuksia, et mitä tästä palvelusta voi syntyä. Miksi näin? Mä sitoutan niitä. Sitouttaminen ja semmoinen tavallaan mä tuun tutuksi, jos mä oisin ihan vieras, niin sit ne tulee jo ihan eri lailla, kun silleen, että äh taas joku työpaja. Ne tuleekin silleen, et voi vitsi, et ole kiva puhuu, kertoo kommenttinsa, oikeasti halus kuulla mun ne, on sitoutuneita ja ne tulee. Niin se tekee paremman siitä työpajasta. Eli sanotaan semmoinen kuin suunnilleen päivä siihen menee, koska tavallaan sun pitää tehä se aikataulu, käydä se läpi, suunnitella, valmistella kaikki niin kuin, jos sä teet virtuaalisesti sun pitää rakentaa kaikki työkalut, pohjat, tulostaa materiaalit, jos on läsnä ja näin edelleen. Kyl siihen menee aikaa. Ja sitten ehkä siitä se, että se työpajan jälkeinen aika riippuu paljon siitä kans, että mitä on sovittu. Jos sieltä nyt ois vaikka se palvelun suunnittelu ja meillä on se, että meillä pitäisi olla vaikka kans kaksi aihiota perusteltuna vaikka yrityksen tavoitteisiin suhteessa, me oltais tehty se siellä, niin meillä olisi jonkinlainen jo niin kuin tuotos siellä tehtynä. Se ois loppujen lopuks asioiden kirjaamista sen jälkeen, jos se on hyvin tehty. Tätähän moni ei tee sit niin hyvin, et ne vaan niin kuin niin sanotusti villisti keskustelee, käy läpi, mut sit se duuni jää sen jälkeen. Mut mä sanoisin, et sehän on työpaja. Tehdään se työ siellä työpajassa tosi pitkälle. Erikseen on sit toki, jos pitää analysoida, niin se sitten vie aikaa, mutta täs nyt sun esimerkis ei välttämättä tarvi sitä analyysii alkaa.

KRISTA: Palttiarallaa me puhutaan tommosesta noin niinku tupla-ajasta, kolminkertaisesta ajasta suhteessa siihen työpajaan elikkä sen työpajan aika vaatii ympärilleen työstöaikaa, koska tää on just yks tommosia haasteellisimpia asioita, mitä ihmiset niinku ei ehkä ihan ymmärrä, että fasilitointeja voidaan tehdä niin kuin lennostakin totta kai, ammattitaitoinen fasilitointi, fasilitoija tulee tilanteeseen ja alkaa hoitaa hommaa, mutta jos meillä on niinku tämmönen tuloksellinen työpaja, mihkä me ollaan tänään nyt sidottu tätä fasilitointia, niin tota se vaatii. Ja se on niinku must tosi tärkeetä. Meillä alkaa olee lopuillaan meidän podcast, mutta tota sä puhuit tos lopussa tuosta motivaatiosta ja sanoit nyt, et tämä soittaminen esimerkiksi olisi, sen vois varmaan aika monelle sanoa niinku kavahtaa et wau okei, että tuota kakskyt henkee soittaa läpi, aika iso duuni, mutta tota mä oon itse asiassa nähny, että Outo sä teet ihania videoita, mitä sä lähetät sellaisia videotervehdyksiä. Outilla on näitä takataskussa ihan älyttömän paljon näitä keinoja ja mun täytyy sanoa, että sä perustelit tosi hyvin ton motivoinnin, koska monihan, voisiko sanoo jopa kärvistelee sen kanssa, et ne ei saa ihmisiä osallistumaan, ihmiset ei motivoidu. Elikkä ehkä siinä viestinä, mitä Outi nyt halua täs sanoo, niin pohtikaa se motivointiasia kuntoon. Ja ehkä siitä johdettuna vielä, niin oisko sulla jotakin ihan lyhyesti niinku kaksi tai kolme ideaa, miten ihmisiä voi palkita työpajan jälkeen? Nyt sä voit ottaa vaan ideoita, mitä sä tiedät, että on käytetty ja tieks sen ihmisen osallistuminen, kun se on saanut sen palkinnon, niin se on ollu ihan niinku wuhuu, ai mä sain tämmösenki vielä, niin tuleeko sul mieleen vielä, mitä ne vois olla niinku?

OUTI: Mä lähtökohtaisesti… Siis ehdottomasti pitää palkita, mut se palkinto voi minun mielestäni minimissään olla se, että kiitos kaikille panoksesta ja se et sä kerrot mitä sä teet, mitä sä viestit. Eli usein eniten niin kuin palkitsemisena halutaan se, että se minun työ, minun tekeminen, osallistuminen on ollut merkityksellistä ja mä saan tiedon, mistä on kysymys. Mutta jos me pyydetään vaiks kuluttajia, pyydetään asiakkaita, kumppaneita niin totta kai sun pitää antaa jotain [nauraa] kättä pidempää. Ja siis jos me tehdään vaikka… osallistetaan asiakkaita johonkin, niin ne on sitten sen kyseisen palvelun tuotteita tai palveluita tai mitä tahansa, mutta jonkinlaista niin kuin kiitosta siitä tehdystä työstä. Ja haastaisin kyl myös ihan yritykset, jotka osallistaa omia organisaation jäseniään niin se, että tavallaan tunnistaa se, et kiitos duunista, kiitos että olitte mukana. Se selkeesti nostaa sen kyl.

KRISTA: Joo, toi on musta tosi hyvä klousaus ja en malta tähän loppuun olla kertomatta tällaista, missä Outi on niinku ollu mun mielestä kirkkaana suunnittelemassa ja ideoimassa asioita, toki itse olen ollut siinä tilanteessa myöskin mukana. Oli (-) innovaatioleiri ja työpaja siellä ja kun puhuttiin tästä breikeistä ja näistä, niin mun mielestä Outi on ihan huippu keksimään ihania breikkejä. Ja ku olit kevät ja oli pääasiassa aikaa, niin siellä oli asiantuntijat ympäri puutarhoja etsimässä Eastern Egg Hunting ja kun ne tuli takaisin työpajaan, ne tursu energiaa.

Outo: Hyvä esimerkki.

KRISTA: Ja tää on nyt sitä niinku semmosta, että me saatetaan äkkiä taklata, et me ollaan asiantuntijoita, me tehdään duunia, me ei tehä mitään tämäntyyppistä niinku voisko sanoo hölmöä. Mut voi että se ihmisten ilo ja se energia. Mä muistan sen jälkeen, kun tämä oli vedetty, niin se oli ihan käsin kosketeltavaa.

OUTI: Joo, aivan ytimessä. Ja just et se voi olla niin pieni ja se ei tarkoita niin kuin rahallista panostusta. Vaan se on enemmänkin… Vähän sama kun mä sanoin, että ottaa sen pussin, et sul on vesipulloja, energiapatukkaa, ne ei oo euroina mitään, mut suhtees mikä arvo, sitouttaminen niin kuin niin niillä on iso merkitys sen työpajan osallistumisen ja niin kuin aktiivisuuden kannalta.

KRISTA: Joo. No nyt jos sä haluut muutaman ihan koontisanan sanoa tässä kiteytettynä näistä asioista, mitä haluat nostaa esiin?

OUTI: Joo siis huomaa, että aihe kun on rakas, niin siit pulputtelee paljon, mut jos ihan kiteytys, jos sä ajattelet näin, että sä fasilitoit työpajaa ja sä haluat niin kuin muodostaa hyvän työpajan, niin mitä siinä on? Niin mä sanoisin, et valmistaudu etukäteen eli tää, mitä käytit aikaa, niin sitä että sä tarvit ennen, vaikka sä oot ammattilainen sä voit toki hypätä, mut suunnittele. Se suunnitelma auttaa sinua tekemään hyvän työpajan ja vaihtaa sitä suunnitelmaa. Jos sun pitää johonkin panostaa, panosta siihen alkuun, aloitukseen joko siihen ennakkotehtävään tai ja siihen alkuun työpajan alussa, koska ne määrittää sen luottamuksen tunteen ja sen fiiliksen ja motivaation. Sitten vielä yhteinen ymmärrys siitä tavoitteesta ja pidä yllä semmonen hyvä boogie. Fasilitaattorina mä en voi mitään muut sanoo, kun pysy neutraalina, jämäkkänä ja erittäin empaattisena. Siinäpä ne.

KRISTA: Wau. Mä luulen, että tässä on tullu kyllä nyt aimo annos fasilitoinnista ja hyvän työpajan vetämisestä. Kiitos paljon, ku kuuntelit ja hyviä fasilitointi- ja työpajahetkiä.

OUTI: Kiitos munkin puolesta.